[{"text_idx": "#000002", "text": "Gwasanaethu eglwysi a Christnogion drwy drefnu cynadleddau a digwyddiadau sy\u2019n dysgu\u2019r Beibl ac yn hybu undod Cristnogol."}, {"text_idx": "#000003", "text": "Gwasanaethu eglwysi a Christnogion ifanc drwy redeg gwersylloedd a gweinidogaethau eraill i ieuenctid."}, {"text_idx": "#000005", "text": "Darparu adnoddau a chyhoeddiadau sy\u2019n seiliedig ar y Beibl ac yn efengyl-ganolog."}, {"text_idx": "#000009", "text": "Hon yw\u2019r genadwri yr ydym wedi ei chlywed ganddo ef, ac yr ydym yn ei chyhoeddi i chwi: goleuni yw Duw, ac nid oes ynddo ef ddim tywyllwch. Os dywedwn fod gennym gymundeb ag ef, a rhodio yn y tywyllwch, yr ydym yn dweud celwydd, ac nid ydym yn gwneud y gwirionedd; ond os rhodiwn yn y goleuni, fel y mae ef yn y goleuni, y mae gennym gymundeb a\u0302\u2019n gilydd, ac y mae gwaed Iesu, ei Fab ef, yn ein glanhau ni o bob pechod. 1 Ioan 1:5-7"}, {"text_idx": "#000010", "text": "Y gwahaniaeth rhwng tywyllwch a goleuni yw\u2019r gwahaniaeth mwyaf sylfaenol oll. Ni ellir cymysgu\u2019r ddau. Tywyllwch yw absenoldeb golau ym mhob ffordd, ac nid oes gan olau dywyllwch ynddo. Dywed yr apostol Ioan wrthym mai \u201cgoleuni yw Duw, ac nid oes ynddo ef ddim tywyllwch\u201d 1 Ioan 1: 5."}, {"text_idx": "#000011", "text": "Mae goleuni yn yr Ysgrythur yn ddarlun o wirionedd (Salm 43:3), sancteiddrwydd (Eseia 10:17) a bendith (Salmau 97:11). Mae\u2019r holl bethau hyn yn berffaith wir am Dduw. Ef yw \u201cDuw\u2019r gwirionedd\u201d, y \u201cSanctaidd Un\u201d, a\u2019r \u201cDuw bendigedig\u201d."}, {"text_idx": "#000012", "text": "Rhaid i ni bob amser edrych ar Dduw fel hyn, fel gwirionedd pur, heb ei ddifetha, yn sancteiddrwydd a bendith, a pheidio byth a\u0302 syrthio i\u2019r fagl o feddwl bod Duw rywsut yn llai na hyn. Nid oes celwydd nac anwiredd yn Nuw, dim amhuredd nac anghyfiawnder, dim diffyg llawenydd na diffyg hyfrydwch."}, {"text_idx": "#000013", "text": "Dylai hyn oll beri inni sylweddoli cymaint yn fwy yw Duw na dim a welwn yn ein byd syrthiedig a meidrol, a dylai ennyn awydd i\u2019w adnabod a bod yn debyg iddo."}, {"text_idx": "#000014", "text": "Duw yw ffynhonnell goleuni. Mae pob gwirionedd, sancteiddrwydd a bendith yn deillio ohono. Ond tristwch mawr yw gwybod cymaint yr ydym wedi cwympo o\u2019r cyflwr perffaith yr oedd Adda ac Efa yn brofi pan y\u2019u cre\u0308wyd gan Dduw."}, {"text_idx": "#000015", "text": "Mae tywyllwch y byd o\u2019n cwmpas yn amlwg i bawb, ei gelwyddau, ei bechod, a\u2019i dristwch. Ond clod i Dduw fod:"}, {"text_idx": "#000018", "text": "Felly, o ddydd i ddydd, a yw ein bywydau wedi\u2019u llenwi a\u0302 golau? Ydyn ni\u2019n dal ein gafael ar y gwir, yn ceisio bod fel Crist mewn calon a bywyd, ac felly\u2019n profi bendith agosatrwydd Duw?"}, {"text_idx": "#000019", "text": "Dywed yr apostol Ioan wrthym, os ydym yn cerdded mewn tywyllwch, ni allwn gael perthynas a\u0302 Duw mewn gwirionedd, na gyda Christnogion eraill. Ni fydd yn cerdded gyda ni mewn tywyllwch pechadurus, a phan wrthodwn edifarhau am ein pechodau, rydym yn tristau ei Ysbryd Gla\u0302n, ac mae\u2019n tynnu\u2019n o\u0302l oddi wrthym, gan ein gadael yn oer a thywyll a phell."}, {"text_idx": "#000020", "text": "OND, mae pwrpas Duw i ni yn wahanol. Mae\u2019n ein galw i \u201cgerdded yn y goleuni fel y mae Ef yn y goleuni\u201d: credu ei addewidion ac ymddiried yng Nghrist, ymdrechu i fod yn sanctaidd fel y mae\u2019n sanctaidd, ac felly i brofi ei fendith. Nid oes angen perffeithrwydd i fod yn agos at Dduw na gyda\u2019n gilydd \u2013 mae hynny y tu hwnt i ni yn y bywyd hwn. Ond mae angen didwylledd \u2013 cerdded yn y goleuni, ymddiried yn y Gwaredwr a\u2019i eiriau, edifarhau am ein pechodau, a phrofi glanhad ei waed gwerthfawr."}, {"text_idx": "#000023", "text": "Ym mha ffordd mae Iesu yn olau\u2019r byd?\nSut allwn ni adlewyrchu goleuni Duw yn y byd hwn?"}, {"text_idx": "#000024", "text": "Addolwch Dduw am ei burdeb, ei ddaioni a\u2019i gariad.\nGweddi\u0308wch y byddai Duw yn rhoi gweledigaeth gliriach i chi o Grist.\nGweddi\u0308wch y bydd yr Eglwys yn ein gwlad yn ddinas ar fryn.\nGweddi\u0308wch y byddai\u2019r Ysbryd yn gweithio mewn pobl fel eu bod nhw\u2019n symud o dywyllwch i oleuni."}]